Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

1. διαδικασια

Στις 29 Nοεμβρίου 2002, η Επιτροπή ενέκρινε πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 95/2/EΚ για τα πρόσθετα τροφίμων πλην των χρωστικών και των γλυκαντικών [1]. Η πρόταση διαβιβάστηκε στο Ευρωπαϊκό Κοινοβούλιο και το Συμβούλιο την ίδια ημέρα. Η Ευρωπαϊκή Οικονομική και Κοινωνική Επιτροπή γνωμοδότησε σχετικά υποστηρίζοντας την πρόταση της Επιτροπής στις 14 Mαΐου 2003.

[1] COM(2002) 662 τελικό - 2002/0274 (COD)

Στις 25 Ιουνίου 2003, η Επιτροπή Μονίμων Αντιπροσώπων ενέκρινε ομόφωνα το αναθεωρημένο κείμενο.

Στις 3 Ιουλίου 2003, το Eυρωπαϊκό Κοινοβούλιο ενέκρινε τις τροπολογίες σύμφωνα με το αναθεωρημένο κείμενο που εγκρίθηκε από την Επιτροπή Μονίμων Αντιπροσώπων.

Επειδή επικρατεί συμφωνία μεταξύ του Ευρωπαϊκού Κοινοβουλίου και του Συμβουλίου, το Συμβούλιο προτίθεται να εγκρίνει την πρόταση ως σημείο A στη διάρκεια της ιταλικής Προεδρίας.

2. στοχοι της προτασησ τησ επιτροπησ

Η Επιτροπή πρότεινε να τροποποιηθεί η οδηγία 95/2/EΚ ως εξής:

- να εγκρίνει τη χρήση νέων προσθέτων τροφίμων

- να αναιρεί την έγκριση της χρήσης ορισμένων προσθέτων τροφίμων

- να παρατείνει τις άδειες για τη χρήση ορισμένων ήδη εγκεκριμένων προσθέτων τροφίμων

- να διασαφήσει το πεδίο εφαρμογής της κατηγορίας "σταθεροποιητές"

- να εναρμονίζει τη χρήση πρόσθετων αρωματικών ουσιών στα τρόφιμα σε κοινοτικό επίπεδο.

3. γνωμη τησ επιτροπησ σχετικα με τισ τροπολογιεσ που εγκριθηκαν απο το ευρωπαϊκο κοινοβουλιο

Η Επιτροπή μπορεί να αποδεχθεί όλες τις τροπολογίες που εγκρίθηκαν από το Ευρωπαϊκό Κοινοβούλιο.

4. συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως εξής:

2002/0274 (COD)

Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ίδρυσης της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής [2],

[2] COM(2002) 662 τελικό - 2002/0274 (COD) ΕΕ C [...], [...], σ. [...]..

τη γνώμη της Ευρωπαϊκής Οικονομικής και Κοινωνικής Επιτροπής [3],

[3] NAT/173 - CESE 581/2003.

Αποφασίζοντας σύμφωνα με τη διαδικασία του άρθρου 251 της συνθήκης [4],

[4] [...]

Εκτιμώντας τα ακόλουθα:

(1) Τα πρόσθετα τροφίμων επιτρέπεται να εγκρίνονται για χρήση στα τρόφιμα μόνον εάν είναι σύμφωνα με το παράρτημα ΙΙ της οδηγίας 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που επιτρέπεται να χρησιμοποιούνται στα τρόφιμα τα οποία προορίζονται για ανθρώπινη διατροφή [5].

[5] EE L 40, 11.2.1989, σ. 27. Οδηγία που τροποποιήθηκε με την οδηγία 94/34/ΕΚ (ΕΕ L 237, 10.9.1994, σ. 1).

(2) Η οδηγία 95/2/EK του Ευρωπαϊκού Κοινοβουλίου και του Συμβουλίου της 20ής Φεβρουαρίου 1995 για τα πρόσθετα τροφίμων πλην των χρωστικών και των γλυκαντικών [6] περιλαμβάνει κατάλογο των πρόσθετων των τροφίμων τα οποία επιτρέπεται να χρησιμοποιούνται στην Κοινότητα καθώς και τις προϋποθέσεις χρήσης τους.

[6] EE L 61, 18.3.1995, σ. 1. Οδηγία που τροποποιήθηκε με την οδηγία 2001/5/ΕΚ (ΕΕ L 55, 24.2.2001, σ. 59).

(3) Από τη θέσπιση της οδηγίας 95/2/ΕΚ μέχρι σήμερα έχουν σημειωθεί τεχνικές εξελίξεις στον τομέα των πρόσθετων των τροφίμων και η εν λόγω οδηγία πρέπει να προσαρμοσθεί στις εξελίξεις αυτές.

(4) Η οδηγία 88/388/EOK του Συμβουλίου της 22ας Ιουνίου 1988 για την προσέγγιση των νομοθεσιών των κρατών μελών στον τομέα των αρτυμάτων που προορίζονται να χρησιμοποιηθούν στα τρόφιμα και των βασικών υλών από τα οποία παρασκευάζονται [7] προβλέπει τη θέσπιση καταλόγου πρόσθετων αναγκαίων για την αποθήκευση και τη χρησιμοποίηση των αρωματικών υλών καθώς και τη θέσπιση ειδικών διατάξεων για τη χρήση αυτών των πρόσθετων οι οποίες ενδεχομένως απαιτούνται για την προστασία της δημόσιας υγείας και των συναλλαγών.

[7] EE L 184, 15.7.1988, σ. 61. Οδηγία που τροποποιήθηκε με την οδηγία 91/71/ΕΚ (ΕΕ L 47, 15.2.1991, σ. 25).

(5) Είναι σκόπιμο να ενσωματωθούν στην οδηγία 95/2/EK τα μέτρα σχετικά με τα πρόσθετα που είναι αναγκαία για την αποθήκευση και τη χρησιμοποίηση των αρωματικών υλών για λόγους διαφάνειας και συνοχής της κοινοτικής νομοθεσίας, αλλά και για να διευκολυνθεί η συμμόρφωση των παραγωγών τροφίμων, ιδίως των μικρών και μεσαίων επιχειρήσεων, προς την κοινοτική νομοθεσία περί προσθέτων στα τρόφιμα. Επιπλέον, σύμφωνα με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων [8], οι αρωματικές ύλες περιλαμβάνονται στην έννοια των «τροφίμων».

[8] EE L 31, 1.2.2002, σ. 1.

(6) Ενώ πρέπει να επιτραπεί η χρήση πρόσθετων τα οποία είναι αναγκαία για την ασφάλεια και την ποιότητα των αρωματικών υλών καθώς και για τη διευκόλυνση της αποθήκευσης και χρήσης τους, οι ποσότητες προσθέτων που περιλαμβάνονται στις αρωματικές ύλες πρέπει να είναι οι ελάχιστες αναγκαίες για την επίτευξη του επιδιωκόμενου σκοπού. Επιπλέον, πρέπει να εξασφαλιστεί η παροχή σωστής, κατάλληλης και μη παραπλανητικής πληροφόρησης στους καταναλωτές ως προς τη χρήση των πρόσθετων.

(7) Η παρουσία προσθέτων στα τρόφιμα, εξαιτίας της χρήσης αρωματικής ύλης, είναι γενικά μικρή και τα πρόσθετα δεν έχουν τεχνολογικό σκοπό στα τρόφιμα. Ωστόσο, εάν, υπό ορισμένες συνθήκες, το πρόσθετο έχει πράγματι τεχνολογικό σκοπό στο σύνθετο τρόφιμο, πρέπει να θεωρηθεί ως πρόσθετο του σύνθετου τροφίμου και όχι ως πρόσθετο της αρωματικής ύλης, και πρέπει να εφαρμοσθούν οι σχετικές διατάξεις που αφορούν τα πρόσθετα στο εν λόγω τρόφιμο, περιλαμβανομένων των κανόνων επισήμανσης που θεσπίζει η οδηγία 2000/13/EK του Ευρωπαϊκού Κοινοβουλίου και του Συμβουλίου της 20ής Μαρτίου 2000 για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση τροφίμων [9].

[9] EE L 109, 6.5.2000, σ. 29. Οδηγία που τροποποιήθηκε με την οδηγία 2001/101/ΕΚ (ΕΕ L 310, 28.11.2001, σ. 19).

(8) Οι παραγωγοί τροφίμων πρέπει να ενημερώνονται για τις συγκεντρώσεις όλων των πρόσθετων στις αρωματικές ύλες ώστε να είναι σε θέση να συμμορφωθούν με την κοινοτική νομοθεσία. Τούτο είναι σύμφωνο με την οδηγία 88/388/EOK, η οποία επιβάλλει ποσοτική επισήμανση κάθε συστατικού για το οποίο προβλέπεται ποσοτικός περιορισμός στα τρόφιμα. Ο ποσοτικός περιορισμός εκφράζεται είτε με αριθμούς ή με την αρχή του "quantum satis".

(9) Σύμφωνα με την αρχή της αναλογικότητας, είναι αναγκαίο και σκόπιμο για την επίτευξη του βασικού στόχου της διασφάλισης της ενιαίας αγοράς και υψηλού επιπέδου προστασίας των καταναλωτών να εκδοθούν κανόνες για τη χρήση των πρόσθετων στις αρωματικές ύλες. Η παρούσα οδηγία περιορίζεται στα στοιχεία που είναι αναγκαία για την επίτευξη των επιδιωκόμενων σκοπών σύμφωνα με το άρθρο 5 της συνθήκης.

(10) Σύμφωνα με αίτημα κράτους μέλους και με τη γνώμη της επιστημονικής επιτροπής των τροφίμων η οποία συνεστήθη με την απόφαση 97/579/EK [10] της Επιτροπής, το υδρογονωμένο πολυ-1-δεκένιο, το οποίο επετράπη σε εθνικό επίπεδο με την οδηγία 89/107/EOK, πρέπει να εγκριθεί σε κοινοτικό επίπεδο.

[10] EE L 237, 28.8.1997, σ. 18. Οδηγία που τροποποιήθηκε με την οδηγία 2000/443/ΕΚ (ΕΕ L 179, 18.7.2000, σ. 13).

(11) Το διφαινύλιο (Ε 230), η ορθοφαινυλοφαινόλη (Ε 231) και η νατριούχος ορθοφαινυλοφαινόλη (Ε 232) κατατάσσονται ως συντηρητικά μέσα και πάνω στα εσπεριδοειδή στην οδηγία 95/2/EK. Ωστόσο, περιλαμβάνονται στην έννοια των φυτοπροστατευτικών προϊόντων κατά την οδηγία 91/414/EOK του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων [11]. Επομένως, πρέπει να παύσουν να εμπίπτουν στο πεδίο εφαρμογής της οδηγίας 95/2/EK. Τα κράτη μέλη και η Επιτροπή λαμβάνουν όλα τα δυνατά μέτρα για να εξασφαλιστεί ότι δεν θα υπάρχει νομικό κενό όσον αφορά τις ουσίες αυτές. Η χορήγηση έγκρισης για τη χρήση αυτών των ουσιών ως φυτοπροστατευτικών προϊόντων πρέπει να πραγματοποιηθεί όσο το δυνατόν πιο γρήγορα.

[11] EE L 230, 19.8.1991, σ. 1. Οδηγία που τροποποιήθηκε τελευταία με την οδηγία 2002/64/ΕΚ (ΕΕ L 189, 18.7.2002, σ. 27).

(12) Στις 4 Απριλίου 2003, η επιστημονική επιτροπή τροφίμων δήλωσε ότι έγκριση της προσωρινής αποδεκτής ημερήσιας δόσης για τα Ε 214 έως Ε 219 αλκυλεστέρες του p- υδροξυβενζοϊκού οξέος και τα άλατά τους με νάτριο πρέπει να αναιρεθεί, εάν δεν υποβληθούν περισσότερα στοιχεία σχετικά με τη δόση και την τοξικότητα.

(13) Συνεπώς, η οδηγία 95/2/ΕΚ πρέπει να τροποποιηθεί αναλόγως.

(14) Η οδηγία 67/427/EOK του Συμβουλίου [12] θεσπίζει μέτρα ελέγχου των συντηρητικών μέσα και πάνω στα εσπεριδοειδή. Δεδομένου ότι τα εν λόγω συντηρητικά δεν επιτρέπεται πλέον να χρησιμοποιούνται στα εσπεριδοειδή από την οδηγία 95/2/EK, πρέπει να καταργηθεί αυτή η οδηγία.

[12] EE L 148, 11.7.1967, σ. 1.

(15) Ζητήθηκε γνωμοδότηση της επιστημονικής επιτροπής τροφίμων ως προς τη θέσπιση διατάξεων δυνάμενων να έχουν συνέπειες για τη δημόσια υγεία, σύμφωνα με το άρθρο 6 της οδηγίας 89/107/EOK,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 95/2/EK τροποποιείται ως εξής:

(1) Το άρθρο 1, παράγραφος 3, στοιχείο κβ) αντικαθίσταται από το ακόλουθο κείμενο:

κβ) «σταθεροποιητές» είναι ουσίες που επιτρέπουν τη διατήρηση της φυσικοχημικής κατάστασης ενός τροφίμου. Οι σταθεροποιητές περιλαμβάνουν ουσίες οι οποίες επιτρέπουν τη διατήρηση της ομοιογενούς διασποράς δύο ή περισσότερων μη μειγνυόμενων ουσιών σε ένα τρόφιμο, ουσίες οι οποίες σταθεροποιούν, συντηρούν ή εντείνουν το υπάρχον χρώμα ενός τροφίμου και ουσίες οι οποίες αυξάνουν τη συνδετική ικανότητα του τροφίμου, περιλαμβανομένου του σχηματισμού διασταυρούμενων δεσμών μεταξύ πρωτεϊνών που επιτρέπουν τη συνδετικότητα τεμαχίων τροφίμου κατά την ανασύσταση τροφίμου.»

(2) Οι ακόλουθοι παράγραφοι προστίθενται μετά από το άρθρο 2 σημείο (8):

"9. Η έγκριση για τη χρήση των E 231 ορθοφαινυλοφαινόλη και E 232 νατριούχος ορθοφαινυλοφαινόλη, σημείο (4)(α) του παραρτήματος θα τεθεί σε ισχύ μόλις αρχίσουν να εφαρμόζονται οι απαιτήσεις για την σήμανση των τροφίμων που έχουν υποστεί επεξεργασία με αυτές τις ουσίες δυνάμει της κοινοτικής νομοθεσίας σχετικά με τα ανώτατα όρια καταλοίπων παρασιτοκτόνων.

10. Πριν από την 1η Ιουλίου 2004, η Επιτροπή και η Ευρωπαϊκή Αρχή για την Ασφάλεια των Τροφίμων θα αναθεωρήσει τους όρους για τη χρήση των πρόσθετων E 214 έως E 219.

11. Εντός 2 ετών μετά από την έναρξη ισχύος της παρούσας οδηγίας, η Επιτροπή θα υποβάλει έκθεση στο Ευρωπαϊκό Κοινοβούλιο και το Συμβούλιο σχετικά με την πρόοδο της επαναξιολόγησης των πρόσθετων υλών. Αυτή η επαναξιολόγηση θα επικεντρωθεί ιδιαιτέρως στα E 432 έως E 436 (πολυσορβιτάνη) καθώς και E 251 και E 252 (νιτρικά άλατα) και E 249 και E 250 (νιτρώδη άλατα)."

(3) Το άρθρο 3 παράγραφος 1 αντικαθίσταται από το ακόλουθο κείμενο:

«1. Η παρουσία προσθέτου σε τρόφιμο επιτρέπεται:

(α) σε σύνθετο τρόφιμο, εκτός των αναφερομένων στο άρθρο 2 παράγραφος 3, εφόσον η χρήση του προσθέτου επιτρέπεται σε ένα από τα συστατικά του σύνθετου τροφίμου.

(β) σε τρόφιμο στο οποίο έχει προστεθεί αρωματική ύλη εφόσον το πρόσθετο επιτρέπεται στην αρωματική ύλη σύμφωνα με την παρούσα οδηγία και έχει εισαχθεί στο τρόφιμο μέσω της αρωματικής ύλης, υπό τον όρο ότι το πρόσθετο δεν έχει τεχνολογικό σκοπό στο τελικό τρόφιμο ή

(γ) εάν το τρόφιμο προορίζεται να χρησιμοποιηθεί αποκλειστικά στην παρασκευή σύνθετου τροφίμου και εφόσον το σύνθετο τρόφιμο ανταποκρίνεται στις διατάξεις της παρούσας οδηγίας.»

(4) Η ακόλουθη παράγραφος προστίθεται μετά το άρθρο 3 (2):

"3. Όσον αφορά τα πρόσθετα στις αρωματικές ουσίες, το επίπεδο των πρόσθετων πρέπει να περιορίζεται στο ελάχιστο αναγκαίο για την εγγύηση της ασφάλειας και της ποιότητας των αρωματικών ουσιών και για την ευκολότερη αποθήκευσή τους. Επιπλέον, η παρουσία πρόσθετων υλών στις αρωματικές ουσίες δεν πρέπει να παραπλανεί τον καταναλωτή και να αποτελεί κίνδυνο για την υγεία των καταναλωτών. Εάν η παρουσία πρόσθετων υλών σε ένα τρόφιμο, ως συνέπεια προσθήκης αρωματικών ουσιών, έχει τεχνολογική συνάρτηση με το τρόφιμο, πρέπει να θεωρείται ως πρόσθετη ύλη στο τρόφιμο και όχι ως πρόσθετη ύλη στην αρωματική ουσία."

(5) Τα παραρτήματα τροποποιούνται σύμφωνα με το παράρτημα της παρούσας οδηγίας.

Άρθρο 2

Η οδηγία 67/427/ΕΟΚ καταργείται.

Άρθρο 3

Τα κράτη μέλη θέτουν σε ισχύτις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, έτσι ώστε:

- Να επιτρέπεται το εμπόριο και η χρήση των προϊόντων που συμμορφώνονται με την παρούσα οδηγία από τις [18 μήνες από την έναρξη ισχύος] το αργότερο,

].

- Να απαγορεύεται το εμπόριο και η χρήση των προϊόντων που δεν συμμορφώνονται με την παρούσα οδηγία από τις [24 μήνες μετά από την έναρξη ισχύος] το αργότερο. ωστόσο, επιτρέπεται, μέχρις εξαντλήσεως των αποθεμάτων, η εμπορία προϊόντων τα οποία είχαν εισαχθεί στην αγορά ή επισημανθεί πριν από την ημερομηνία αυτή και τα οποία δε συμμορφώνονται με την παρούσα οδηγία.

Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Τα κράτη μέλη καθορίζουν με ποιον τρόπο γίνεται αυτή η αναφορά.

Άρθρο 4

Η παρούσα οδηγία αρχίζει να ισχύει την [εικοστή] ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

Τα παραρτήματα της οδηγίας 95/2/ΕΚ τροποποιούνται ως εξής:

(1) Στο παράρτημα Ι:

(α) Το κείμενο της σημείωσης 2 αντικαθίσταται από τα ακόλουθα:

'2. Οι ουσίες με τον αριθμό Ε 407, Ε 407α και Ε 440 μπορούν να τυποποιούνται με τα σάκχαρα, υπό τον όρο ότι αυτό θα αναφέρεται μαζί με τον αριθμό και την ονομασία τους.

(β) στον κατάλογο των προσθέτων, η εγγραφή για το E 170 αντικαθίσταται από το "E 170 ανθρακικό άλας ασβεστίου".'

(γ) στον κατάλογο των προσθέτων, για το Ε 466 προστίθεται το όνομα 'Κόμμι κυτταρίνης' και για το Ε 469 προστίθεται το όνομα 'Ενζυματικά υδρολυμένο κόμμι κυτταρίνης'.

(2) Στο παράρτημα ΙΙ:

(α) προστίθεται το ακόλουθο κείμενο στον κατάλογο των προσθέτων και των ανώτατων επιπέδων που αφορούν τη 'Σοκολάτα και τα προϊόντα σοκολάτας, όπως αναφέρεται στην οδηγία 2000/36/EΚ'':

>ΘΕΣΗ ΠIΝΑΚΑ>

(β) στον κατάλογο των προσθέτων και των ανωτάτων επιπέδων για 'Κατεψυγμένα και υπερκατεψυγμένα μη επεξεργασμένα οπωροκηπευτικά. προσυσκευασμένα, διατηρημένα σε απλή ψύξη μη επεξεργασμένα οπωροκηπευτικά έτοιμα για κατανάλωση και προσυσκευασμένες, μη επεξεργασμένες και ξεφλουδισμένες πατάτες' προστίθεται το εξής:

>ΘΕΣΗ ΠIΝΑΚΑ>

(γ) στον κατάλογο των προσθέτων και των ανώτατων επιπέδων για την 'Κομπόστα φρούτων' προστίθενται τα εξής:

>ΘΕΣΗ ΠIΝΑΚΑ>

(δ) στον κατάλογο των προσθέτων και των ανωτάτων ορίων για το 'τυρί Mozzarella και τυρί από βουτυρόγαλα':

>ΘΕΣΗ ΠIΝΑΚΑ>

(ε) στο τέλος του παραρτήματος προστίθενται οι ακόλουθες σειρές στον πίνακα:

>ΘΕΣΗ ΠIΝΑΚΑ>

(στ) η εγγραφή " E 170 ανθρακικά άλατα ασβεστίου" πρέπει να διαβάζεται "E 170 ανθρακικό άλας ασβεστίου".

(3) Στο μέρος A του παραρτήματος III:

(α) η ένδειξη 'Μερικώς ψημένα, προσυσκευασμένα αρτοσκευάσματα για λιανική πώληση' αντικαθίσταται από την εξής φράση: 'Μερικώς ψημένα, προσυσκευασμένα αρτοσκευάσματα που προορίζονται για λιανική πώληση και άρτος μειωμένων θερμίδων που προορίζεται για λιανική πώληση'.

(β) στο τέλος αυτού του τμήματος προστίθενται οι ακόλουθες σειρές στον πίνακα:

>ΘΕΣΗ ΠIΝΑΚΑ>

(4) Στο μέρος Γ του παραρτήματος ΙΙΙ:

(α) διαγράφονται οι ακόλουθες σειρές του πίνακα:

>ΘΕΣΗ ΠIΝΑΚΑ>

(α) Το ακόλουθο τρόφιμο προστίθεται για την ουσία Ε 1105:

>ΘΕΣΗ ΠIΝΑΚΑ>

(5) Στο μέρος Δ του παραρτήματος ΙΙΙ:

(α) τα ακόλουθα τρόφιμα και ανώτατα επίπεδα προστίθενται στα Ε 310, Ε 311, Ε 312 και Ε 320:

>ΘΕΣΗ ΠIΝΑΚΑ>

(β) στον κατάλογο των τροφίμων σχετικά με τα E 315 και E 316, η ένδειξη 'Ημιδιατηρημένα και διατηρημένα προϊόντα κρέατος' αντικαθίσταται από την εξής φράση: 'προϊόντα κρέατος που έχουν υποστεί επεξεργασία διατήρησης με καπνό ή αλάτι και διατηρημένα προϊόντα κρέατος'

(6) Στο παράρτημα IV:

(α) στα πρόσθετα Ε 338 έως Ε 452 προστίθενται τα ακόλουθα τρόφιμα και ανώτατα επίπεδα:

>ΘΕΣΗ ΠIΝΑΚΑ>

(β) στα πρόσθετα Ε 338 έως Ε 452 διαγράφονται τα ακόλουθα τρόφιμα και ανώτατα επίπεδα:

>ΘΕΣΗ ΠIΝΑΚΑ>

(γ) στο Ε 416 προστίθενται το ακόλουθο τρόφιμο και το ανώτατο επίπεδο:

>ΘΕΣΗ ΠIΝΑΚΑ>

(δ) στα πρόσθετα Ε 432 έως Ε 436 προστίθενται τα ακόλουθα τρόφιμα και ανώτατα επίπεδα:

>ΘΕΣΗ ΠIΝΑΚΑ>

* Οι ελαιορητίνες μπαχαρικών ορίζονται ως εκχυλίσματα μπαχαρικών από τα οποία έχει εξατμιστεί ο διαλύτης εκχύλισης, αφήνοντας ένα μείγμα πτητικού ελαίου και ρητινώδους υλικού από το μπαχαρικό'

(ε) τα ακόλουθα τρόφιμα και τα ανώτατα επίπεδα για το E 444 προστίθενται:

>ΘΕΣΗ ΠIΝΑΚΑ>

(στ) στα πρόσθετα Ε 551 έως Ε 559 προστίθενται τα ακόλουθα τρόφιμα και ανώτατα επίπεδα:

>ΘΕΣΗ ΠIΝΑΚΑ>

(ζ) το ακόλουθο τρόφιμο και ανώτατο επίπεδο προστίθεται στο Ε 900:

>ΘΕΣΗ ΠIΝΑΚΑ>

(η) στον κατάλογο των τροφίμων και ανώτατων επιπέδων για το πρόσθετο E 903, τα ανώτατα επίπεδα αντικαθίστανται από τα εξής:

>ΘΕΣΗ ΠIΝΑΚΑ>

(θ) το ακόλουθο τρόφιμο και τα ανώτατα επίπεδα προστίθενται στο Ε 459:

>ΘΕΣΗ ΠIΝΑΚΑ>

(ι) στο τέλος του παραρτήματος προστίθενται τα ακόλουθα:

>ΘΕΣΗ ΠIΝΑΚΑ>

(7) Στο παράρτημα V:

(α) προστίθεται η ακόλουθη σειρά στον πίνακα:

>ΘΕΣΗ ΠIΝΑΚΑ>

(β) για το Ε 468 προστίθεται το όνομα 'Κόμμι κυτταρίνης με σταυροειδείς δεσμούς'.

(8) Στο παράρτημα VI:

(α) στο εισαγωγικό σημείωμα, εισάγεται η ακόλουθη υποπαράγραφος ύστερα από την πρώτη υποπαράγραφο:

Τα παρασκευάσματα και οι τροφές απογαλακτισμού για βρέφη και νήπια επιτρέπεται να περιέχουν Ε 1450 (οκτενυλο-ηλεκτρικό αμυλονάτριο), προερχόμενο από την προσθήκη παρασκευασμάτων βιταμινών ή παρασκευασμάτων πολυακόρεστων λιπαρών οξέων. Η ποσότητα του πρόσθετου E 1450 στο προϊόν που είναι έτοιμο προς κατανάλωση δεν πρέπει να υπερβαίνει τα 100 mg/kg για τα παρασκευάσματα βιταμινών και 1000 mg/kg για τα παρασκευάσματα πολυακόρεστων λιπαρών οξέων.'

(β) Στο μέρος 4, η επικεφαλίδα αντικαθίσταται ως εξής:

'Επιτρεπόμενα πρόσθετα τροφίμων στα διαιτητικά τρόφιμα για βρέφη και νήπια που προορίζονται για ειδικούς ιατρικούς σκοπούς, όπως αυτά ορίζονται στην οδηγία 1999/21/ΕΚ της Επιτροπής'**

** Οδηγία 1999/21/ΕΚ της Επιτροπής της 25ης Μαρτίου 1999 σχετικά με τα διαιτητικά τρόφιμα που προορίζονται για ειδικούς ιατρικούς σκοπούς (ΕΕ L 91, 7.4.1999, σ. 29).'

(γ) στο μέρος 4 προστίθεται ο ακόλουθος πίνακας:

>ΘΕΣΗ ΠIΝΑΚΑ>